Het jy geweet? Van vyande tot verliefdes: The Notebook-sterre kon mekaar nie verdra nie
JY LEES NOU Het jy geweet? Van vyande tot verliefdes: The Notebook-sterre kon mekaar nie verdra nie
Dit was ware liefde - nie eens tyd kon Noah en Ally se liefde vernietig in The Notebook nie. Maar Ryan Gosling en Rachel McAdams het glo eers baklei ...
The Notebook se regisseur, Nick Cassavetes, het nou onthul dat Ryan en Rachel nie net gereeld vasgesit het nie; die spanning tussen die twee (wat uiteindelik vir 4 jaar uitgegaan het) het een keer só erg geraak dat Ryan gevra het sy medester moet vervang word - glo omdat daar nie ’n vonk tussen hulle was nie, skryf Us Magazine.
"Ek kan nie. Ek kan dit nie saam met haar doen nie. Ek kry net niks uit dié nie," het Ryan glo aan die regisseur gesê. Gelukkig kon hulle die fliek klaar maak. "Die res van die rolprent het nie seepglad verloop nie, maar dit het gladder verloop [ná dié groot uitval]," het Nick vertel.